Δήμος Πετρούπολης

Ανοιχτό μάθημα κεραμικής - bazaar έργων
2018-12-18 18:00 - 2018-12-19 21:00 (Europe/Athens) | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Τρίτη 18 και Τετάρτη 19 Δεκεμβρίου, ώρα 18.00 έως 21.00, Πνευματικό Κέντρο
Ανοιχτό μάθημα κεραμικής για μικρούς και μεγάλους από την κεραμίστρια Αντιγόνη Πανταζή. Παράλληλα θα λειτουργεί bazaar με έργα από το Εργαστήριο Κεραμικής του Δήμου Πετρούπολης.
Τα έσοδα θα διατεθούν στο Κοινωνικό Παντοπωλείο.
Πνευματικό Κέντρο, εργαστήριο Κεραμικής, είσοδος από Αθανασίου Διάκου.

Το ρολόι του Αϊ Βασίλη
2018-12-19 17:00 - 19:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Τετάρτη 19 Δεκεμβρίου, ώρα 17.00-19.00, Δημοτική Βιβλιοθήκη.
Διαδραστική παρουσίαση του βιβλίου «Το ρολόι του Αϊ Βασίλη» της συγγραφέως Βασιλικής Μαύρου. Η συγγραφέας θα αφηγηθεί απόσπασμα του βιβλίου και θα γίνει ένας δημιουργικός διάλογος με τα παιδιά.
Για παιδιά ηλικίας 4-8 ετών, στο χώρο της Δημοτικής Βιβλιοθήκης (Μπουμπουλίνας 59, 2ος όροφος).

3η Έκθεση Χειροτεχνίας
2018-12-21 11:00 - 2018-12-23 22:00 | ippis-270
Μέρος των εσόδων θα διατεθούν στο Κοινωνικό Παντοπωλείο του Δήμου Πετρούπολης.

Χριστουγεννιάτικο Bazaar από το Εικαστικό Εργαστήρι.
2018-12-22 10:00 - 18:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Σάββατο 22 Δεκεμβρίου, ώρα 10.00-18.00, Πνευματικό Κέντρο.
Bazaar με χριστουγεννιάτικες κατασκευές από το Εικαστικό Εργαστήριο του Δήμου Πετρούπολης, τα έσοδα του οποίου θα διατεθούν στο Κοινωνικό Παντοπωλείο.
Πνευματικό Κέντρο, Εικαστικό Εργαστήριο (3ος όροφος).

Χριστουγεννιάτικο Χωριό.
2018-12-22 12:00 - 2019-01-05 20:00 | epz_2011_0042
Για τους μικρούς μας φίλους, carousel, φουσκωτά παιχνίδια, αφηγήσεις παραμυθιών και κουκλοθέατρο, στο Χριστουγεννιάτικο Χωριό της πόλης.
Η χρήση όλων είναι δωρεάν.

Κάλαντα από τη Φιλαρμονική του Δήμου.
2018-12-23 10:00 - 2018-12-24 13:00
Κυριακή 23, Δευτέρα 24 Δεκεμβρίου, το πρωί «λένε» τα κάλαντα η Φιλαρμονική του Δήμου μας σε όλες τις γειτονιές της πόλης μας, και το Τμήμα Παραδοσιακών Χορών και οι Εθνικοτοπικοί Σύλλογοι στην κεντρική λεωφόρο της Πετρούπολης.

Κάλαντα από τη Φιλαρμονική του Δήμου.
2018-12-30 10:00 - 2018-12-31 13:00
Κυριακή 30, Δευτέρα 31 Δεκεμβρίου, το πρωί «λένε» τα κάλαντα η Φιλαρμονική του Δήμου μας σε όλες τις γειτονιές της πόλης μας, και οι Εθνικοτοπικοί Σύλλογοι στην κεντρική λεωφόρο της Πετρούπολης.

Τέλεση Αγιασμού Υδάτων
2019-01-06 12:00 - 13:30
Σας ενημερώνουμε ότι την Κυριακή 6 Ιανουαρίου 2019, γιορτή των Αγίων Θεοφανίων, θα πραγματοποιηθεί η τέλεση του Αγιασμού των Υδάτων, στις 12:00 μ.μ., στο Δημοτικό Κολυμβητήριο του Δήμου Πετρούπολης (Ελαιών και Κ. Βάρναλη).

Έκθεση έργων χαρακτικής με έργα της Βάσως Κατράκη
2019-02-23 09:00 - 2019-03-04 21:00 | ippis-270
Ο Δήμος Πετρούπολης και ο Σύλλογος Δημοκρατικών Γυναικών Πετρούπολης (μέλος ΟΓΕ) τιμώντας την 8η Μάρτη, Παγκόσμια Ημέρα της Γυναίκας, συνδιοργανώνουν έκθεση έργων της χαράκτριας Βάσως Κατράκη (1914-1988).
Η έκθεση θα πραγματοποιηθεί στον χώρο του Πολιτιστικού Κέντρου Πετρούπολης (Εθνικής Αντίστασης 61) από 23/02/2019 ως και 4/3/2019.
Τα εγκαίνια θα πραγματοποιηθούν την πρώτη μέρα της έκθεσης, στις 23 Φεβρουαρίου 2019 ημέρα Σάββατο και ώρα 7.00 μμ. Στα εγκαίνια της Έκθεσης, οι επισκέπτες θα έχουν την ευκαιρία να παρακολουθήσουν παρεμβάσεις σχετικά με την προσφορά της σπουδαίας χαράκτριας, ενώ καθ’ όλη τη διάρκεια της Έκθεσης θα προβάλλεται ντοκιμαντέρ αφιερωμένο στη ζωή και το έργο της.
Οι ώρες λειτουργίας της έκθεσης είναι καθημερινά 9.00 π.μ. – 2.00 μ.μ. και 5.00 μ.μ. – 9.00 μ.μ.
Η είσοδος στην έκθεση είναι δωρεάν.
Τις μέρες διεξαγωγής της έκθεσης θα υπάρχει δυνατότητα ομαδικής ξενάγησης, κατόπιν τηλεφωνικής συνεννόησης.
Τηλέφωνα επικ.: 210-5063710 Δήμος Πετρούπολης, Τμήμα Πολιτισμού. 210-5018386, 6970404252 Σύλλογος Δημ. Γυναικών Πετρούπολης.

"ΟΙ ΑΠΟΚΡΙΕΣ ΣΤΙΣ ΓΕΙΤΟΝΙΕΣ"
2019-03-02 16:00 - 20:00
“ΟΙ ΑΠΟΚΡΙΕΣ ΣΤΙΣ ΓΕΙΤΟΝΙΕΣ”
«Απόκριες στις γειτονιές», ψυχαγωγικό πρόγραμμα για παιδιά με εμψυχωτές, εργαστήριο κατασκευής αποκριάτικης μάσκας, μπαλονοκατασκευές, face painting, μαλλί της γριάς, γαϊτανάκια, αλλά και ζωντανή μουσική και χορό για μικρούς και μεγάλους, με τη συμμετοχή των τμημάτων παραδοσιακών χορών, της Φιλαρμονικής, των λατινοαμερικανικών χορών και των εθνικοτοπικών και πολιτιστικών συλλόγων του Δήμου, στις πλατείες της πόλης μας.
Πλατεία «ΗΡΩ», Πλατεία Αγ. Τριάδας, Πλατεία 8ης Μαρτίου (Πανόραμα) και Πλατεία Θέτιδος (Νησάκι).

"Η ΠΑΡΑΔΟΣΗ ΣΥΝΑΝΤΑ ΤΙΣ ΑΠΟΚΡΙΕΣ"
2019-03-03 12:00 - 16:00 | epz_2011_0042
«Η Παράδοση συναντά τις Απόκριες» στην πλατεία «ΗΡΩ».
Δρώμενα αποκριάτικα, καρναβαλιστές που τραγουδούν παλιά αποκριάτικα παραδοσιακά τραγούδια, με τη συμμετοχή των τμημάτων πολιτισμού του Δήμου, των εθνικοτοπικών και πολιτιστικών συλλόγων.

"Η ΕΥΘΑΛΙΑ ΤΟΥ ΓΑΛΑΤΑ"-ΠΟΛΙΤΙΣΤΙΚΟΣ ΜΑΡΤΗΣ 2019
2019-03-04 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
“Η ΕΥΘΑΛΙΑ ΤΟΥ ΓΑΛΑΤΑ”-ΠΟΛΙΤΙΣΤΙΚΟΣ ΜΑΡΤΗΣ 2019
Μονόλογος, μυθιστορηματική βιογραφία του Θωμά Κοροβίνη με την Νικολέτα Βλαβιανού. Το θεατρικό έργο βασίζεται στο βιβλίο “Φαχισέ Τσίκα” του Θωμά Κοροβίνη, και αποτελεί ένα θαυμάσιο δείγμα μυθιστορηματικής βιογραφίας. Η παράσταση δίδεται με αφορμή τον εορτασμό της Ημέρας της Γυναίκας.
Σκηνοθεσία: Ρ. Εσκενάζυ. Παίζει η Νικολέτα Βλαβιανού.
Πνευματικό Κέντρο Δήμου Πετρούπολης, ώρα έναρξης: 20.00
Η είσοδος είναι ελεύθερη για το κοινό.
EPZ_2013_015

Feeling Disney Tonight - Συναυλία Τραγουδιού Δημοτικού Ωδείου Πετρούπολης
2019-03-05 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
To Δημοτικό Ωδείο Πετρούπολης διοργανώνει συναυλία της τάξης τραγουδιού της Εύας Μιχελιδάκη, την Τρίτη, 5 Μαρτίου στις 20:00. Η συναυλία, με τίτλο Feeling Disney Tonight θα πραγματοποιηθεί στο Πνευματικό Κέντρο Δήμου Πετρούπολης (Μπουμπουλίνας 59 & Αθ. Διάκου).
Πιανιστική συνοδεία – Διδασκαλία: Πάνος Πανάκος.
Η είσοδος είναι ελεύθερη για το κοινό.
ΠΡΟΓΡΑΜΜΑ

1. Γιώργος Θάνος – Arabian nights [Aladdin]
2. Δανάη Πάτρα – It’s tough to be a god [The Road to El Dorado]
3. Νίκος Καλορίτης – Zero [Ralph Breaks the Internet]
4. Βασιλική Τσιρογιάννη – Touch the sky [Brave]
5. Μαρία Μανγιώλη – Reflections [Mulan]
6. Χρύσα Καρανάσιου – Once upon a December [Anastasia]
7. Γεωργία Κολοκούρη – Baby mine [Dumbo]
8. Κατερίνα Κατσαφάνα – Can you feel the love tonight [The Lion King]
9. Δανάη Πάτρα – I wanna be like you [The Jungle Book]
10. Λίτσα Καπλάνη – Poor unfortunate souls [The Little Mermaid]
11. Γιώργος Θάνος – Hellfire [The Hunchback of Notre Dame]
12. Μαρία Μανγιώλη – Almost there [The Princess and the Frog]

"ΑΠΟΚΡΙΑΤΙΚΟ ΧΩΡΙΟ"
2019-03-09 11:00 - 19:00, 2019-03-10 11:00 - 19:00, 2019-03-11 11:00 - 19:00 | dimarxos_komotini
Αποκριάτικο χωριό στην πλατεία Αγ. Δημητρίου, από το πρωί ως το απόγευμα τα παιδιά θα διασκεδάσουν με φουσκωτά κάστρα, κλόουν, μάγους, ξυλοπόδαρους, γαϊτανάκι, κατασκευές!! Θα είμαστε όλοι εκεί από τις 11 το πρωί έως τις 7 το απόγευμα !!

Οι δραστηριότητες του αποκριάτικου χωριού είναι δωρεάν.

ΠΑΡΑΣΤΑΣΗ-ΕΠΙΘΕΩΡΗΣΗ ΜΕ ΤΟΝ ΧΡΙΣΤΟΦΟΡΟ ΖΑΡΑΛΙΚΟ
2019-03-11 11:30 - 15:30 | dimarxos_komotini
Καθαρά Δευτέρα 11 Μαρτίου, στις 11.30 το πρωί στην Πλατεία Αγ. Δημητρίου

Το πρόγραμμα των εκδηλώσεων ανοίγει με τον Χριστόφορο Ζαραλίκο, με μία παράσταση-επιθεώρηση της καθημερινότητάς μας στο κλίμα της Αποκριάς. Στη συνέχεια, χορός και τραγούδια από παραδοσιακή ορχήστρα. Μασκαρευτείτε κι ελάτε να χορέψουμε και να σας κεράσουμε!

"ΕΙΔΗΣΕΙΣ ΕΙΝΑΙ ΘΑ ΠΕΡΑΣΟΥΝ"-ΠΟΛΙΤΙΣΤΙΚΟΣ ΜΑΡΤΗΣ 2019
2019-03-15 20:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
“ΕΙΔΗΣΕΙΣ ΕΙΝΑΙ ΘΑ ΠΕΡΑΣΟΥΝ”-15 ΜΑΡΤΙΟΥ 2019
Κοινωνική κωμωδία, με τους Γιάννη Φραγκίσκο, Άρη Τσάπη, Αναστασία Παντούση.
Πνευματικό Κέντρο Δήμου Πετρούπολης, ώρα έναρξης: 20.00
Η είσοδος είναι ελεύθερη για το κοινό.

DS_2013_002
